nvidia/miracl-vision huggingface dataset:
విక్టోరియా జలపాతం

విక్టోరియా జలపాతం (Victoria Falls or Mosi-oa-Tunya (the Smoke that Thunders)) ప్రపంచంలోనే అతి పెద్ద జలపాతం. ఇది ఆఫ్రికాలోని జాంబియా, జింబాబ్వే దేశాల మధ్య ప్రవహించే జంబెజీ నదికి చెందినది.
శ్రీవిల్లి పుత్తూరు

శ్రీవిల్లి పుత్తూరు (తమిళం: ஸ்ரீவில்லிபுத்தூர் / திருவில்லிபுத்தூர்) తమిళనాడు రాష్ట్రంలో విరుదునగర్ జిల్లాలోని పట్టణం, పురపాలక సంఘం. ఇది దక్షిణ రైల్వేలో మధురై పట్టణానికి 74 కిలోమీటర్ల దూరంలో ఉంది. శ్రీవిల్లి పుత్తూరు విల్లి, కందన్ పేరుమీద నామకరణం చేయబడింది. ] శ్రీవిల్లి పుత్తూరు పట్టణ చిహ్నం 12-అంతస్తుల శ్రీవిల్లి పుత్తూరు గోపురం. ఈ ఆలయం వటపత్రసాయికి సమర్పించబడింది. ఈ గోపురం 192 అడుగుల ఎత్తు ఉంటుంది. ఇది తమిళనాడు రాష్ట్ర ప్రభుత్వ చిహ్నం. ఇది దేవుని మామగారైన పెరియాళ్వార్ చేత నిర్మించబడిందని ప్రసిద్ధి. ఇది 108 దివ్యదేశాలు లోని ఆండాళ్ జన్మించిన పుణ్యస్థలం. ఈమె అనితర సాధ్యమైన భక్తితో విష్ణువుని కొలిచి అతనినే భర్తగా పొందిన భక్త శిఖామణి. ఈమె తిరుప్పావై స్తోత్రాన్ని రచించింది. ఇక్కడి ఉత్సవాలలో ప్రముఖమైనది ఆండాళ్ జన్మనక్షత్రాన జరిగే రథోత్సవం
నాగపట్నం

నాగపట్నం, (గతంలో నాగపట్టినం లేదా నెగపటం అని పిలుస్తారు) భారతదేశం, తమిళనాడు రాష్ట్రంలోని ఒక పట్టణం.ఇది నాగపట్నం జిల్లా పరిపాలనా ప్రధాన కార్యాలయం. ఈపట్టణం మధ్యయుగ చోళుల కాలంలో (సా.శ. 9వ-12వ శతాబ్దం) ప్రాముఖ్యతను సంతరించుకుంది. తూర్పు వైపు నౌకాదళ యాత్రలకు, వాణిజ్యానికి.. ముఖ్యమైన నౌకాశ్రయంగా పనిచేసింది. రాజరాజ చోళ I సహాయంతో శైలేంద్ర రాజవంశానికి చెందిన విజయ రాజు మారా విజయత్తుం గవర్మన్ నిర్మించిన నాగపట్నంలోని చూడామణి విహారం ఆ కాలంలోముఖ్యమైన బౌద్ధ నిర్మాణం. నాగపట్నం పోర్చుగీసు వారిచే స్థిరపడింది. తరువాత, డచ్ వారిఆధ్వర్యంలో 1660 నుండి 1781 వరకు డచ్ కోరమాండల్ రాజధానిగా పనిచేసింది. 1781 నవంబరులో ఈ పట్టణాన్ని బ్రిటిష్ ఈస్ట్ ఇండియా కంపెనీ స్వాధీనంచే సుకుంది
తిరువెళ్ళరై

తిరువెళ్ళరై (Thiruvellarai) తమిళనాడు రాష్ట్రంలో తిరుచ్చిరాపల్లి నుండి 27 కిలోమీటర్ల దూరంలో ఉంది. ఇక్కడి శ్రీ పుండరీకాక్ష పెరుమాళ్ దేవాలయం వైష్ణవ దివ్యదేశాలుగా ప్రసిద్ధిచెందినది. శ్లో. తీర్దై: పుష్కల పద్మ చక్ర కుశకై స్సంశోభ మానస్థితే రమ్యే శ్రీ మణి కర్ణి కాహ్వాయ వరాహఖ్యాత తీర్దాఞచ్‌తే | గంధ క్షీరసు దివ్య పుష్కరిణికా యుక్తే సితాద్ర్యాహ్వయే రాజంతం నగరేతు వెళ్లర పదే ప్రాగస్య సంస్థానగమ్‌ ||శ్లో. శ్రీ మచ్చంపక వల్లికా పరిగతం శ్రీ పంగయచ్చెల్వికా నాయక్యా విమలాకృతిం సురుచిరం వైమాన వర్యశ్రితమ్‌ | మార్కండేయ శిబిక్షితీశ గరుడ క్షోణీ దృశాం గోచార పద్మాక్షాహ్వయ మాశ్రయే కలిరిపు శ్రీ విష్ణు చిత్త స్తుతమ్‌ || ఇన్దిరవోడు పిరమన్ ఈశన్ ఇమయవ రెల్లామ్‌ మన్దిర మామలర్ కొణ్డు మఱైన్దువరాయ్ వన్దు నిన్ఱార్‌ శన్దిరన్ మాళిగై శేరుం శదురరగళ్ వెళ్లఱై నిన్ఱాయ్‌ అన్దియ మ్చోదిదువాగుమ్‌ అழగనే ! కాప్పిడ వారాయ్. పెరియాళ్వార్-పెరియాళ్వార్ తిరుమొழி 2-8-1 ఈ క్షేత్రమునకు శ్వేతగిరి యనిపేరు. శిబి చక్రవర్తి ప్రార్ధనచే స్వామి పుండరీకాక్షునిగా వెలిసాడు. ఇచట స్వామికి ఇరువైపుల సూర్య చంద్రులు వింజామరలు వీస్తూ ఉంటారు. ఇచ్చట ఉత్తరాయణ-దక్షిణాయన ద్వారములు ఉన్నాయి. ఉయ్యక్కొండార్ (పుండరీకాక్షుడు) అవతార స్థలము. మీన మాసమున బ్రహ్మోత్సవం నిర్వహించబడుతుంది. శ్రీరంగము నుండి ఉత్తమర్ కోయిల్ మీదుగా తిరుచ్చి-ఉరయూర్ బస్ మార్గములో శ్రీరంగమున నుండి 15 కి
నికోలా టెస్లా

నికోలా టెస్లా (ఆంగ్లం : Nikola Tesla) (1856 జూలై 10 - 1943 జనవరి 7) ఆవిష్కర్త, మెకానికల్ ఇంజనీర్, ఎలక్ట్రికల్ ఇంజనీర్. నికోలా, ప్రస్తుతము క్రొయేషియాలో ఉన్న స్మిల్యాన్ అనే గ్రామంలో జన్మించాడు. ఇతడు పుట్టుకతో సెర్బియన్. తర్వాత కాలంలో అమెరికా పౌరుడు అయ్యాడు. ఇతడు తరచూ 'ధరణిపై కాంతిని విరజిమ్మిన' ఆధునిక యుగానికి చెందిన గొప్ప శాస్త్రవేత్తగా, ఆవిష్కర్తగా కీర్తించబడ్డాడు. 19వ శతాబ్దాంతంలో, 20వ శతాబ్దపు ఆరంభంలో విద్యుత్, అయస్కాంతత్వాలకు సంబంధించిన పరిశోధనలలో విప్లవాత్మకమైన విషయాలను అందించిన శాస్త్రవేత్త. నికోలా టెస్లా పేటెంట్లు, పరిశోధనా విషయాలు ఆధునిక విద్యుచ్ఛక్తి, ఎలక్ట్రిక్ మోటార్లు వంటి విషయాల అభివృద్ధికి దోహదపడడం ద్వారా రెండవ పారిశ్రామిక విప్లవానికి నాంది పలికాయి. 1894లో వైర్‌లెస్ కమ్మ్యూనికేషన్ (రేడియో) ప్రదర్శన వల్ల అమెరికాలోని ఎలక్ట్రికల్ ఇంజనీర్లలో గొప్ప వ్యక్తిగా గుర్తించబడ్డాడు. టెస్లా ఆవిష్కరణలు ఆధునిక ఎలక్టికల్ ఇంజనీరింగ్ విభాగానికి మార్గదర్శకాలయ్యాయి. ఈ కాలంలో అమెరికా సంయుక్త రాష్ట్రాలలో టెస్లా కీర్తి చరిత్రలో మరే ఇతర ఆవిష్కర్త లేదా శాస్త్రవేత్తతో పోల్చదగ్గదిగా ఉన్నప్పటికీ అతని అసాధారణ వ్యక్తిత్వం, సాధ్యమైన శాస్త్రీయ, సాంకేతిక పరిణామాల గురించి నమ్మశక్యం కాని, కొన్నిసార్లు వికారమైన వాదనలు కారణంగా, టెస్లా చివరికి బహిష్కరించబడ్డాడు. అతను పిచ్చి శాస్త్రవేత్తగా పరిగణించబడ్డాడు.  తన ఆర్థిక విషయాలపై ఎప్పుడూ ఎక్కువ దృష్టి పెట్టని టెస్లా 86 సంవత్సరాల వయసులో పేదరికంతో మరణించాడు
రఘువరన్

రఘువరన్ (డిసెంబర్ 11, 1948 - మార్చి 19, 2008) దక్షిణ భారతదేశానికి చెందిన సుప్రసిద్ధ నటుడు. ప్రతినాయక పాత్రలు పోషించి మెప్పించాడు. దాదాపు 150 సినిమాల్లో నటించాడు. ఇందులో తమిళం, తెలుగు, కన్నడం, మలయాళ చిత్రాలున్నాయి. రఘువరన్ కేరళ రాష్ట్రం, పాలక్కాడ్ జిల్లాకు చెందిన కోలెంగూడె అనే ప్రాంతమునందు జన్మించాడు. ఆయన తల్లిదండ్రులు వేలాయుధన్, కస్తూరి. తెలుగు నటి రోహిణితో ఆయనకు వివాహం జరిగింది. వారికి సాయి రిషివరన్ అనే కొడుకు ఉన్నాడు. అయితే వారు తరువాత విడాకులు తీసుకున్నారు. చిత్రరంగంలో బాగా విజయవంతమైనా ఆయన మాదకద్రవ్యాలకు, మద్యానికి బానిస కావడంతో జీవితం ఒడిదుడుకులకు గురైంది. రఘువరన్ మార్చి 19, 2008 న చెన్నైలో గాఢ నిద్రలో ఉండగానే గుండెపోటుతో మరణించాడు. దీర్ఘకాలం మద్యం సేవించడం వలన ఆయన కాలేయం కూడా దెబ్బతిన్నది
ఏకేశ్వరవాదం

సాధారణ నిర్వచనాలుదేవవాదం · హినోథీయిజంఏకేశ్వరవాదం · పానెంథీయిజంపాంథీయిజం · మోనోలాట్రిజం నిర్దేశిత భావనలుపేర్లు · "దేవుడు" · ఉనికి · లింగముసృష్టికర్త · నిర్మాణకర్త · డెమియుర్జ్ · అనంతజీవిస్వామి · పిత · మొనాడ్ · ఏకత్వంఉన్నతుడు · సర్వం · వ్యక్తిగతంయూనిటేరియానిజం · డైథీయిజం · త్రిత్వముసర్వవ్యాప్తి · సర్వవ్యాపితంసర్వాంతర్యామి · అనంత దయామయిఅయ్యవాజీలలో దేవుడు · ఇబ్రాహీం మతాలలో దేవుడుబహాయి విశ్వాసంలో · క్రైస్తవంలోహిందూమతంలో దేవుడు · ఇస్లాంలో దేవుడు · యూదమతంలోసిక్కు మతంలో · బౌద్ధమతంలో అనుభవాలు, ఆచరణలువిశ్వాసం · ప్రార్థన · నమ్మకం · అవతరణలుఫిడేయిజం · గ్నోసిస్ · మెటాఫిజిక్స్మిథ్యావాదం · హెర్మెటిసిజం · ఇసోటెరిసిజం సంబంధిత విషయాలుతత్వశాస్త్రం · మతం · ఓంటాలజీగాడ్ కాంప్లెక్స్ · న్యూరో థియోలజీఅయోమయంచెడుతో సమస్యలు (థియోడైసీ)ఆస్తికవాదం ధార్మిక శాస్త్రంలో ఏకేశ్వరవాదం అనగా ఒకే దేవుణ్ణి ఆరాధించాలనే విశ్వాసం. ఏకేశ్వరవాదం అనాదిగా వస్తున్న విశ్వాసం. గ్రీకులలో, భారతీయులలో, అరబ్బులలో, చైనీయులలో ప్రధానంగా కానవచ్చే విశ్వాసం. ఈ వాదం ప్రకారం దేవుడు ఉన్నాడు, ఒక్కడే అని విశ్వాసం. ఇబ్రాహీం మతములైన యూద మతమం, క్రైస్తవ మతం, ఇస్లాం మతం, ప్లాటోనిక్ మతాలలో కానవస్తుంది.ఈ విశ్వాసానికి వ్యతిరేకంగా బహుఈశ్వరవాదం, పాంధీయిస్టిక్ మతాలు కానవస్తాయి. ఏకేశ్వరవాదం, అనాదిగా వినవస్తున్న వస్తువే. ఏక + ఈశ్వర + వాదం, అనగా ఒకే దేవుణ్ణి తన దైవంగా స్వీకరించే విశ్వాసం. గ్రీకులలోనూ ఈ విశ్వాసం కానవస్తుంది. దీని అర్థం, 'ఏక' లేదా 'ఒక్క'. అనగా, దేవుడు ఒక్కడే. దేవుడిని పుంలింగముగా భావించే విశ్వసం కానవస్తుంది
రేఖా అండ్ మురళి ఆర్ట్స్

రేఖా అండ్ మురళి ఆర్ట్స్ (Rekha and Murali Arts) రంగస్థల, సినిమా నిర్మాణ సంస్థ. దీనికి ముఖ్యమైన అధిపతి నటుడు పద్మనాభం. వీరి మొదటి చిత్రం 1965లో నిర్మించిన దేవత. రేఖ వల్లం నరసింహరావు గారి అమ్మాయి, మురళి పద్మనాభం గారి అబ్బాయి. ఇద్దరి పేర్లు కలిపి ఈ సంస్థ పేరును నిర్ణయించారు. ఈ సంస్థ మొదట నాటక ట్రూపుగా ప్రారంభమైనది. తర్వాత కాలంలో సినీ నిర్మాణంలో ప్రవేశించారు. దీనిలో స్నేహితులు వీటూరి, వల్లం నరసింహారావు, పద్మనాభం గారి తమ్ముడు పురుషోత్తం, సంగీత దర్శకులు ఎస్.పి.కోదండపాణి, దర్శకులు కె.హేమాంబరధరరావు, నటులు పెరుమాళ్ళు, దండు వెంకటరాజు, కేశవరామ్ లు భావస్వాములు.
రాజ్‌కుమార్

కన్నడ కంఠీరవుడు, రాజ్ కుమార్ (ఏప్రిల్ 24, 1929 – ఏప్రిల్ 12, 2006) గా పేరొందిన డా. సింగనల్లూరు పుట్టస్వామయ్య ముత్తురాజు కన్నడ చలనచిత్ర నటుడు, దాదాసాహెబ్ ఫాల్కే అవార్డు గ్రహీత. లక్షలాది అభిమానులు "డాక్టర్. రాజ్" లేదా "అన్నావ్రు" (అన్నగారు) అని పిలిచే ఈయన కన్నడ చలనచిత్ర రంగములో అర్ధశతాబ్దము పాటు 200 సినిమాలలో నటించాడు. బంగారద మనుష్య (బంగారు మనిషి), కస్తూరి నివాస, గంధద గుడి, జీవన చైత్ర ఈయన నటించిన కొన్ని మరపురాని సినిమాలు. మొదట శ్రీ పి.బి. శ్రీనివాస్ పాడినా, తరువాత తన పాటలు తానే పాడుకున్న రాజ్ కుమార్ సంగీత స్రష్ట, పేరొందిన గాయకుడు. తను నటించిన చిత్రాలకే కాక, నేపధ్య గాయకునిగా ఇతర నటులకు కూడా గాత్ర దానం చేశారు. ఇంకా అనేక భక్తి గీతాలు కూడా పాడారు. తెలుగులో కాళహస్తి మహాత్యం (1954) సినిమాలో భక్త కన్నప్పగా అద్భుతంగా నటించాడు. రాజ్ కుమార్ 1929, ఏప్రిల్ 24న అప్పటి మైసూరు రాజ్యంలోని గాజనూరులో కన్నడ కుటుంబంలో జన్మించాడు
భారతీయ దుస్తులు

భారత సంస్కృతికి అద్దంపట్టే భారతీయ దుస్తులు ప్రపంచానికి ఆదర్శాలు. ఒక్కో ప్రదేశంలో ఒక్కో విధంగా ఉండే భారతీయ దుస్తుల పై విభిన్న సంస్కృతుల (ఆర్యుల సంస్కృతి, హిందూ సంస్కృతి, ద్రవిడ సంస్కృతి, పర్షియన్ సంస్కృతి, అరబ్బు సంస్కృతి, పంజాబీ సంస్కృతి, టిబెటన్ సంస్కృతి) ఆయా ప్రదేశాల భౌగోళిక/వాతావరణ పరిస్థితుల, సంప్రదాయాల ప్రభావం గోచరిస్తుంది. ప్రాథమిక ఆచ్ఛాదననిచ్చే లంగోటీ ల నుండి రోజువారీ జీవితంలో ధరించే దుస్తులు, ప్రత్యేక సందర్భాలలో ధరించే దుస్తులు, నాట్యానికి రూపొందించిన ప్రత్యేకమైన దుస్తులన్నింటిలోనూ ఈ ప్రభావాలు కనబడతాయి. పట్టణ ప్రాంతాలలో పాశ్చాత్య దుస్తుల వైపే ఎక్కువ మొగ్గు ఉన్ననూ, భారతీయత ఉట్టిపడే దుస్తులకు అక్కడ కూడా కొదవ లేదు. నేత, రంగులు మతానుసారం, సందర్భానుసారం ఉంటాయి. ఉదా: హిందువులు నలుపు రంగు దుస్తులు పూజ సమయంలో ఉపయోగించరు కానీముస్లిం స్త్రీలు ప్రార్థన చేసుకునే సమయంలో ఎక్కువగా నలుపు రంగు బురఖా ఎక్కువగా ధరిస్తుంటారు . ఇన్ని విభిన్న సంస్కృతులున్ననూ, వీటన్నిటీ సమ్మేళణంగా ప్రత్యేకమైన భారతీయ సంస్కృతి కానవస్తుంది. భారతదేశ వస్త్ర చరిత్ర 5వ శతాబ్దం నాటి నూలుని అల్లి, నేసి, దానికి రంగులద్దిన సింధు లోయ నాగరికత నుండి మొదలవుతుంది. ఎముకలతో చేసిన కుట్టు సూదులు, చెక్కతో చేసిన నూలు వడికే యంత్రాలు త్రవ్వకాలలో వెలువడ్డాయి. అప్పటి పత్తి పరిశ్రమ చాలా అభివృద్ధి చెందినదై ఉండి, అప్పటి చాలా పద్ధతులు ఇప్పటికి కూడా వినియోగంలో ఉన్నాయి. తేమ తక్కువగా ఉండి, అధిక వేడి గల ఉపఖండా వేసవులకి పత్తితో చేసిన వస్త్రాలు సౌకర్యవంతంగా ఉండేవి. పురాతన భారతీయ దుస్తుల పై లభ్యమైన ప్రస్తుత పరిజ్ఞానం చాలా వరకు ఎల్లోరా వంటి రాతి శిల్పాలు, గుహ సముదాయాల్లో ఉండే చిత్రాలతో వచ్చింది
భారత పార్లమెంటు ఎన్నికలు, 2009

ప్రపంచంలో పెద్ద ప్రజాస్వామ్యదేశమైన భారతదేశం 15 వ లోక్‌సభ ఎన్నికలు 2009 సంవత్సరంలో జరిగాయి.ఇవి ఏప్రిల్ 16 న మొదటిదశ ఎన్నికలతో ప్రారంభమై, ఐదవ దశ ఎన్నికలు చివరగా మే 13 న జరిగాయి. 2014 భారత సార్వత్రిక ఎన్నికల తరువాత, 714 మిలియన్ల ఓటర్లతో (యూరోపియన్ యూనియన్, యునైటెడ్ స్టేట్సు ఓటర్ల కంటే ఎక్కువ),  ఇది ప్రపంచంలోనే అతిపెద్ద ప్రజాస్వామ్య ఎన్నిక. భారత రాజ్యాంగం ప్రకారం లోక్‌సభకు (భారత పార్లమెంటు దిగువ సభ) ఎన్నికలు ప్రతి ఐదేళ్లకోసారి, లేదా భారత రాష్ట్రపతి పార్లమెంటును రద్దు చేసిన సందర్భంలో జరుగుతుంటాయి.2004 మే 14 లో లోక్‌సభ మునుపటి ఎన్నికలు జరిగాయి.దాని పదవీకాలం సహజంగా 2009 జూన్ 1తో ముగిసింది.వీటిని భారత ఎన్నికల సంఘం నిర్వహిస్తుంది.పెద్ద ఎన్నికల ప్రక్రియలు దాని భద్రతా సమస్యలను చక్కగా నిర్వహించడానికి సాధారణంగా బహుళ దశల్లో జరుగుతాయి. 2009 ఫిబ్రవరిలో ఈ ఎన్నికల ప్రక్రియ కోసం భారత పార్లమెంటు ఎన్నికల ఖర్చుల కోసం రూ .11.20 బిలియన్లు (5 200.5 మిలియన్లు) బడ్జెట్ అలాటుమెంటు చేసింది
రవితేజ (నటుడు)

రవితేజ (జననం 1968 జనవరి 26) తెలుగు సినిమా నటుడు. అంచెలంచెలుగా ఎదిగి మాస్ మాహారాజా గా ప్రేక్షకుల అభిమానాన్ని చూరగొన్నాడు. రవితేజ అసలు పేరు భూపతిరాజు రవిశంకర్ రాజు. తూర్పు గోదావరి జిల్లాలోని జగ్గంపేట ఆయన జన్మస్థలం. ముగ్గరు కొడుకుల్లో రవితేజ పెద్దవాడు. ఆయన తండ్రి భూపతిరాజు రాజగోపాల్ రాజు ఫార్మసిస్టు. తల్లి రాజ్యలక్ష్మి గృహిణి. ఆయన ఇద్దరు తమ్ముళ్ళు రఘు, భరత్ లు కూడా నటులే. రవితేజ తెలుగు సినీ పరిశ్రమలో ప్రవేశించక ముందు ఉత్తర భారతదేశంలో జైపూర్, ఢిల్లీ, ముంబై, భోపాల్ మొదలైన ప్రదేశాలన్నీ తిరిగాడు. తరువాత కుటుంబంతో సహా విజయవాడకు వెళ్ళారు. అక్కడ ఆయన సిద్ధార్థ డిగ్రీ కళాశాలలో బి.ఎ కోర్సులో చేరాడు
శేఖర్ కమ్ముల

శేఖర్ కమ్ముల తెలుగు సినీదర్శకుడు, నిర్మాత, సినీ రచయిత. ఆనంద్, గోదావరి, హ్యాపీ డేస్, లీడర్, ఫిదా సినిమాలకు దర్శకుడు. ఆరు నంది పురస్కారాలు అందుకున్నాడు. శేఖర్ 1972, ఫిబ్రవరి 4 న ఏలూరు, పశ్చిమ గోదావరి జిల్లా, ఆంధ్ర ప్రదేశ్లో జన్మించాడు. సికింద్రాబాద్‌లోని సెయింట్ పాట్రిక్స్ హైస్కూల్‌లో ఉన్నత పాఠశాల విద్య పూర్తి చేశాడు. సెయింట్ అల్ఫోన్సా కళాశాల నుంచి ఇంటర్మీడియట్ పూర్తి చేశాడు. తరువాత చైతన్య భారతి ఇన్‌స్టిట్యూట్ ఆఫ్ టెక్నాలజీ నుంచి మెకానికల్ ఇంజనీరింగ్‌లో గ్రాడ్యుయేషన్ పూర్తి చేశాడు. తరువాత అమెరికాలోని న్యూజెర్సీలో కంప్యూటర్ సైన్సులో పీజీ కోసం వెళ్ళాడు. కొద్ది కాలం సమాచార సాంకేతిక రంగంలో పనిచేసిన తర్వాత వాషింగ్టన్‌లోని హోవార్డ్ యూనివర్శిటీలో మాస్టర్ ఆఫ్ ఫైన్ ఆర్ట్స్‌లో చేరాడు. దర్శకుడిగా ఆయన మొదటి సినిమా డాలర్ డ్రీమ్స్. ఇది తెలుగు, ఇంగ్లీషులో రూపొందించబడింది. ఈ సినిమా వాణిజ్యపరంగా విజయం సాధించలేదు కానీ ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది
వేదం (సినిమా)

వేదం క్రిష్ దర్శకత్వంలో 2010 లో విడుదలైన సినిమా. ఇందులో అల్లు అర్జున్, అనుష్క శెట్టి, మంచు మనోజ్, మనోజ్ బాజ్ పాయ్ ప్రధాన పాత్రలు పోషించారు. ఉత్తమ చిత్రంగా నంది పురస్కారం చక్రవర్తి (మంచు మనోజ్) బెంగళూరు ఒక ధనిక సైనిక కుటుంబానికి చెందిన యువకుడు. యుద్ధంలో తండ్రిని పోగొట్టుకున్న చక్రవర్తికి సైన్యంలో చేరటం ఏ మాత్రం ఇష్టం ఉండదు. కాని తన తల్లి సైన్యం లో చేరమని బలవంత పెడుతూ ఉంటుంది. చక్రవర్తికి రాక్ స్టార్ కావాలనే కోరిక ఉంటుంది. చాలా అభ్యాసం తర్వాత హైదరాబాదు లో ఒక ప్రదర్శన ఇచ్చే అవకాశం దొరుకుతుంది. మరుసటి రోజు ప్రొద్దుటే తన సహ గాయకులతో విమానంలో హైదరాబాదు చేరాలి. ఎలాగైనా తను ఎంచుకున్న సంగీతరంగంలోనే మంచి పేరు సాధించాలని అతని కోరిక. సిరిసిల్ల గ్రామంలో రాములు అనే వృద్ధుడు చేనేత కార్మికుడు. కొడుకు పోవటంతో కోడలు పద్మ తో సహా నేత పనిని చేస్తూ తెలివిగల, చదువంటే ఆసక్తి గల మనవడిని పాఠశాలలో చదివిస్తూ ఉంటాడు. పటేల్ వద్ద రూ
శతదినోత్సవం

శతదినోత్సవం అనగా నూరు రోజుల పూర్తయిన సందర్భంలో జరుపుకునే ఉత్సవం. ఇవి ఎక్కువగా తెలుగు సినిమా రంగంలో చిత్రాల విజయానికి చిహ్నంగా జరుపుకుంటారు.
రజతోత్సవం

రజతోత్సవం అనగా 25 సంవత్సరాలు పూర్తిచేసుకున్న సందర్భంలో జరుపుకునే ఉత్సవం. తెలుగు సినిమా రంగంలో 25 వారాలు లేదా 175 రోజులు పూర్తిచేసుకున్న చిత్రాలుగా పండుగ జరుపుకుంటారు.1999 1997
జాతక కథలు

జాతక కథలు భారతదేశంలో ప్రాచుర్యం పొందిన బుద్ధుని పూర్వ జన్మల గురించిన జానపద కథల సమాహారం. క్రీ.పూ 300 — సా.శ. 400 మధ్యలో రచించబడినట్టుగా చెప్పబడుతున్న ఈ కథలన్నీ పాళీ భాషలో లభ్యమయ్యాయి. తరువాత అనేక భాషల్లోకి తర్జుమా చేయబడ్డాయి. వీటి సంఖ్య సుమారుగా 550-600 మధ్యలో ఉంటుంది. ఈ కథలన్నింటిలోనూ, సాధారణ మానవుడు పాటించవలసిన ధర్మాలు, నీతి నిజాయితీలు, త్యాగం మొదలైన లక్షణాలతో పాటు చక్కటి సందేశం కూడా అంతర్లీనంగా ఇమిడి ఉంటాయి. బుద్ధుడు తన పూర్వజన్మల్లో వివిధ జాతులకు చెందిన మానవుడిగా, జంతువుగా జన్మిస్తాడు. చాలా కథలు ఇప్పుడు వారణాసి లేదా కాశీగా పిలువబడుతున్న బెనారస్ చుట్టూ అల్లబడ్డాయి. ఇది హిందువులకు చాలా పవిత్రమైన ప్రదేశం. ఈ నగరానికి దగ్గర్లో ముస్లిములకు, బౌద్ధులకు కూడా పవిత్రమైన ప్రదేశాలున్నాయి
యుద్ధభూమి

యుద్ద భూమి 1988 లో వచ్చిన సినిమా. కె. రాఘవేంద్రరావు దర్శకత్వం వహించిన ఈ చిత్రంలో చిరంజీవి ప్రధాన పాత్రలో నటించగా, విజయశాంతి, మోహన్ బాబు, మురళి మోహన్, నూతన్ ప్రసాద్, అల్లు రామలింగయ్య ఇతర ముఖ్య పాత్రలు పోషించారు. ఇది వాణిజ్యపరంగా విజయవంతమైంది. ఒక సైనిక అధికారి సెలవుల్లో తన గ్రామానికి వస్తాడు. కాని తన గ్రామం పరిస్థితిని చూసి, దుష్టుడైన భూస్వామి వలన ప్రజలు ఎదుర్కొంటున్న దురాగతాలకు వ్యతిరేకంగా నిలబడతాడు.
నోయిడా

నోయిడా (ఆంగ్లం: The New Okhla Industrial Development Area) (హిందీ: नोएडा, ఉర్దూ نوئڈا ) ఢిల్లీ మహానగరానికి ప్రక్కనే ఉన్న మరొక నగరం. భౌగోళికంగా ఇది ఉత్తర ప్రదేశ్ రాష్ట్రంలోకి వస్తుంది. దీని ప్రక్కనే గజియాబాద్ అనే మరొక నగరం ఉంది.
సిపాయి

సిపాయి (Sepoy) (from Persian سپاهی Sipâhi అనగా "సైనికుడు") బ్రిటిష్ ఇండియాలో సైనికుని పేరు. ఇది ముఖ్యంగా బ్రిటిష్ ఇండియన్ సైనికదళంలోను, ఈస్ట్ ఇండియా కంపెనీలోను ఉపయోగించారు. స్వాతంత్ర్యం తర్వాత కాలంలో కూడా భారత సైనికదళంలో సిపాయి ఒక హోదాగా ఉపయోగిస్తున్నారు. బ్రిటిష్ వారికి సుమారు 300,000 సిపాయిలు పనిచేశారు. వీరు 1857లోని సిపాయిల తిరుగుబాటులో కీలకమైన పాత్ర వహించారు. దీనికి ముఖ్యమైన కారణము తూటాలకు జంతువుల కొవ్వును కందెనగా ఉపయోగించడము. సిపాయిలు భారతదేశంలోని పోర్టుగల్ ప్రాంతంలో కూడా పనిచేశారు. వీరిని పోర్టుగల్ లోని భాగమైన ఆఫ్రికా దేశానికి పంపబడ్డారు. "సిపాయి" అనే పదం ప్రస్తుతం నేపాల్ సైన్యం, భారత సైనికదళం, పాకిస్థాన్ సైనికదళం, బంగ్లాదేశ్ సైన్యం, బంగ్లాదేశ్ పోలీసు శాఖలలో వాడుతున్నారు.
సిపాయి (అయోమయ నివృత్తి)

సిపాయి అనగా భారతదేశంలో సైనికుడు. సిపాయి అన్నది ఈ క్రింది వాటిని కూడా సూచిస్తుంది:
యాగా వేణుగోపాలరెడ్డి

యాగా వేణుగోపాల్ రెడ్డి (వై.వి.రెడ్డి) భారతదేశ ఆర్థిక వ్యవస్థకు మూలస్తంభమైన రిజర్వ్ బ్యాంక్ ఆఫ్ ఇండియా గవర్నరుగా ఐదేళ్ళు పనిచేసి 2008 ఆగస్టులో పదవీవిరమణ చేశాడు.' రిజర్వ్ బ్యాంకు ఇరవై ఒకటవ గవర్నరైన వై.వి.రెడ్డి 1964 బ్యాచ్ కు చెందిన IAS (ఐ.ఏ.ఎస్) అధికారి. ఆయన ఉద్యోగ జీవితం దాదాపు పూర్తిగా ఆర్థిక, ప్రణాళికా రంగాల్లోనే సాగింది. 1941 ఆగస్టు 17న వైఎస్ఆర్ జిల్లా పుల్లంపేట మండలం కొమ్మనవారిపల్లె గ్రామంలో జన్మించాడు. ఈయన తండ్రి యాగా పిచ్చిరెడ్డి ఆ రోజుల్లోనే అప్పటి ఉమ్మడి మద్రాసు రాష్ట్రంలో ఎన్నో ఉన్నత పదవుల్లో బాధ్యతలు నిర్వహించాడు. నంద్యాల కలెక్టర్‌గా కూడా ఆయన పనిచేశాడు
హైదరాబాదులో ప్రదేశాలు

హైదరాబాదు నగరంలో ఉన్న వివిధ ప్రదేశాల గురించి ఈ వ్యాసంలో చదువవచ్చును. హైదరాబాదులో చాలా ప్రదేశాలకు చివరన ఆబాద్ అని, గూడ అన్న పదాలు వస్తాయి. భాగ్యనగరం, అత్రఫ్-ఎ-బల్దా [ఆధారం చూపాలి]లు నగరానికి పూర్వపు పేర్లు. మొఘల్‌ చక్రవర్తి ఔరంగాజీబు నియామకం చేసిన మొదటి సుబేదారు ముబారెజ్‌ఖాన్‌ హయాంలో... హైదరాబాద్‌ నగరం చుట్టూ ప్రాకారం నిర్మించాడు. దానిని హైదరాబాదు సరిహద్దు గోడ అని పిలుస్తారు. వార్డుల సంఖ్య - 150 ఉప్పల్‌అసెంబ్లీ నియోజకవర్గంకాప్రాచర్లపల్లిమల్లాపూర్‌నాచారంహబ్సిగూడరామంతాపూర్‌ఉప్పల్‌ఎల్‌.బి.నగర్‌ అసెంబ్లీ నియోజకవర్గంకొత్తపేటమన్సూరాబాద్‌హయత్‌నగర్‌వనస్థలిపురంకర్మన్‌ఘాట్‌చంపాపేట్‌సరూర్‌నగర్‌పీఅండ్‌టీ కాలనీమహేశ్వరం అసెంబ్లీనియోజకవర్గంరామకృష్ణాపురంగడ్డిఅన్నారంమలక్‌పేట్‌ అసెంబ్లీనియోజకవర్గంముసారాంబాగ్‌సైదాబాద్‌ఛావుణిఅక్బర్‌బాగ్‌సలీమ్‌నగర్‌ఓల్డ్‌మలక్‌పేటఅజంపురాడబీర్‌పురాయాకుత్‌పురా అసెంబ్లీ నియోజకవర్గంఐఎస్‌సదన్‌సంతోష్‌నగర్‌రెయిన్‌ బజార్‌కుర్మగూడతలాబ్‌ చంచలంగౌలిపురాచాంద్రాయణగుట్ట అసెంబ్లీ నియోజకవర్గంరియాసత్‌నగర్‌కంచన్‌భాగ్‌బార్కాస్‌చాంద్రాయణగుట్టజంగంమెట్‌ఉప్పుగూడలలితాబాగ్‌చార్మినార్‌ అసెంబ్లీ నియోజకవర్గంనూర్‌ఖాన్‌ బజార్‌పత్తర్‌ఘట్టిమొఘల్‌పురాఆలియాబాద్‌శాలిబండహుస్సేని ఆలంఘాన్సీ బజార్‌పురానాపూల్‌బహుదూర్‌పురా అసెంబ్లీ నియోజకవర్గంఫలక్‌నుమానవాబ్‌సాహెబ్‌కుంటజహనుమాఫతేదర్వాజాదూద్‌బౌలికిషన్‌బాగ్‌రామ్నాస్‌పురాగోషామహల్‌ అసెంబ్లీ నియోజకవర్గంబేగంబజార్‌గోషామహల్‌ధూల్‌పేటదత్తాత్రేయనగర్‌మంగళ్‌హాట్‌జాంబాగ్‌గన్‌ఫౌండ్రీసుల్తాన్‌బజార్‌రాజేంద్రనగర్‌ అసెంబ్లీ నియోజకవర్గంశివరాంపల్లిమైలార్‌దేవ్‌పల్లిరాజేంద్రనగర్‌అత్తాపూర్‌కార్వాన్‌ అసెంబ్లీ నియోజకవర్గంకార్వాన్‌జియాగూడగుడిమల్కాపూర్‌లంగర్‌హౌస్‌టోలీచౌకీనానల్‌ నగర్‌నాంపల్లి అసెంబ్లీ నియోజకవర్గంఆసిఫ్‌నగర్మురాద్‌నగర్‌మెహిదీపట్నంఅహ్మద్‌నగర్‌విజయనగర్‌ కాలనీచింతల్ బస్తీమల్లేపల్లిరెడ్‌హిల్స్‌ఖైరతాబాద్‌ అసెంబ్లీ నియోజకవర్గంహిమాయత్‌నగర్‌బర్కత్‌పురాఖైరతాబాద్‌పంజాగుట్టసోమాజీగూడశ్రీనగర్‌ కాలనీబంజారాహిల్స్‌అంబర్‌పేట అసెంబ్లీ నియోజకవర్గంకాచిగూడగోల్నాకఅంబర్‌పేటబాగ్‌ అంబర్‌పేటవిద్యానగర్‌నల్లకుంటముషీరాబాద్‌ అసెంబ్లీ నియోజకవర్గంబాగ్‌ లింగంపల్లిఅడిక్‌మెట్‌రామ్‌నగర్‌ముషీరాబాద్‌భోలక్‌పూర్‌గాంధీనగర్‌కవాడిగూడదోమల్‌గూడసనత్‌నగర్‌ అసెంబ్లీ నియోజకవర్గంఅమీర్‌పేటబల్కంపేటసనత్‌నగర్‌పద్మారావునగర్‌బన్సీలాల్‌పేటబేగంపేటజూబ్లీహిల్స్‌ అసెంబ్లీ నియోజకవర్గంఎర్రగడ్డవెంగళరావునగర్‌యూసఫ్‌గూడరహమత్‌నగర్‌బోరబండజూబ్లీహిల్స్‌షేక్‌పేటశేరిలింగంపల్లి అసెంబ్లీ నియోజకవర్గంగచ్చిబౌలిశేరిలింగంపల్లిహఫీజ్‌పేటచందానగర్‌వివేకానందనగర్‌ కాలనీహైదర్‌నగర్‌పటాన్‌చెరు అసెంబ్లీ నియోజకవర్గంరామచంద్రాపురంపటాన్‌చెరుకూకట్‌పల్లి అసెంబ్లీ నియోజకవర్గంకేపీహెచ్‌బీ కాలనీమూసాపేటమోతీనగర్‌ఫతేనగర్‌ఓల్డ్‌బోయిన్‌పల్లికూకట్‌పల్లికుత్బుల్లాపూర్‌ అసెంబ్లీ నియోజకవర్గంగాజులరామారంజగద్గరిగుట్టచింతల్‌షాపూర్‌నగర్‌సూరారం కాలనీజీడిమెట్లకుత్బుల్లాపూర్‌మల్కాజిగిరి అసెంబ్లీ నియోజకవర్గంఅల్వాల్‌మచ్చ బొల్లారంయాప్రాల్‌డిఫెన్స్‌కాలనీమౌలాలీసఫిల్‌గూడగౌతమ్‌నగర్‌ఓల్డ్‌ మల్కాజిగిరిసికింద్రాబాద్‌ అసెంబ్లీ నియోజకవర్గంతార్నాకమెట్టుగూడసీతాఫల్‌మండిబౌద్దనగర్‌చిలకలగూడఅడ్డగుట్టకంటోన్మెంట్‌ అసెంబ్లీ నియోజకవర్గంరాంగోపాల్‌పేటమారెడ్‌పల్లి ఒకప్పుడు నిజాం పరిపాలనలో అధికారులుగా పనిచేసిన వారు. జాగీర్థారులు ఇక్కడ నివసించేవారు
లక్ష్మీనారాయణ

లక్ష్మీనారాయణ పేరు శ్రీలక్ష్మీదేవి సమేతుడైన శ్రీమన్నారాయణుడు మీద భక్తితో పెట్టుకొనేది. లక్ష్మీనారాయణ పేరుతో ప్రసిద్ధులైన కొందరు వ్యక్తులు:
సజ్జావారిపాలెం

సజ్జావారిపాలెం, బాపట్ల జిల్లా, రేపల్లె మండలానికి చెందిన రెవెన్యూయేతర గ్రామం. మండల పరిషత్తు ప్రాథమిక పాఠశాల. 2013 జూలైలో ఈ గ్రామ పంచాయతీకి జరిగిన ఎన్నికలలో దండముడి సాంబశివరావు, సర్పంచిగా ఎన్నికైనారు. వరి, అపరాలు, కాయగూరలు వ్యవసాయం, వ్యవసాయాధారిత వృత్తులు
జగ్జీత్ సింగ్

జగ్జీత్ సింగ్ (ఆంగ్లం : Jagjit Singh) (పంజాబీ : ਜਗਜੀਤ ਸਿੰਘ, హిందీ : जगजीत सिंह, ఉర్దూ : جگجیت سنگھ ) (ఫిబ్రవరి 8, 1941 - అక్టోబరు 10, 2011) ఒక ప్రఖ్యాతిగాంచిన భారతీయ గజల్ గాయకుడు. ఇతను హిందీ, ఉర్దూ, పంజాబీ, బెంగాలీ, గుజరాతీ, నేపాలీ భాషలలో పాడాడు. ఇతను ఒక బ్రాండుగానూ పనిచేశాడు. చిత్రంలో గల కుర్తా స్వయంగా ఇతనే డిజైన్ చేశాడు. జగజీత్ సింగ్ పాపులర్ గాయని అయిన చిత్రాసింగ్ను 1969లో వివాహమాడాడు. మరపురాని మధుర గీతాలు గజళ్లు పాడిన ఘనత పొందినవారిలో జగ్జీత్ ఒకడు. ఇతడు ఎన్నో గీతాలు గజళ్లు పాడాడు, వాటిలో కొన్ని క్రింద ఇవ్వబడినవి. ..., ఇతరములు.
పిల్లి (అయోమయ నివృత్తి)

పిల్లి కార్నివోరా క్రమానికి చెందిన చిన్న క్షీరదము, పెంపుడు జంతువు.
వెంపటి పెదసత్యం

వెంపటి సత్యం లేదా వెంపటి పెదసత్యం ( 1922 – 1982) తెలుగు సినిమాలలో నృత్య దర్శకుడు. శ్రీ వేంకటేశ్వర మహాత్మ్యం సినిమాలో మహాశివుడిగా నటించాడు.
సబితా ఇంద్రారెడ్డి

పటోళ్ల సబితా ఇంద్రారెడ్డి తెలంగాణ రాష్ట్ర రాజకీయ నాయకురాలు. రంగారెడ్డి జిల్లా రాజకీయ నేతలలో ముఖ్యురాలు. 2000, 2004లలో చేవెళ్ళ శాసనసభ నియోజకవర్గం, 2009, 2018లో మహేశ్వరం శాసనసభ నియోజకవర్గంల నుండి ఎమ్మెల్యేగా గెలుపొందింది. ప్రస్తుతం తెలంగాణ విద్యాశాఖ మంత్రిగా బాధ్యతలు నిర్వర్తిస్తోంది. 2019 లో టీఆర్ఎస్ పార్టీలో చేరింది. సబిత 1963, మే 5న జి. మహిపాల్ రెడ్డి, వెంకటమ్మ దంపతులకు వికారాబాదు జిల్లా, కోటబాస్పల్లి గ్రామంలో జన్మించింది. ముగ్గురు తోబుట్టువులలో పెద్దది. ఈమెకు ఒక చెల్లెలు, ఒక సోదరుడు ఉన్నారు. తాండూరులో మిడిల్ స్కూల్ వరకు చదివి, ఆపై ఉన్నత విద్య కోసం హైదరాబాద్‌కు వెళ్లింది. చాదర్‌ఘాట్‌లోని భాగ్య మెమోరియల్ గర్ల్స్ హైస్కూల్‌లో చదువుకుంది. శ్రీవాణి మహిళా డిగ్రీ కళాశాల నుండి బిఎస్సీ విద్యను పూర్తి చేసింది
ఒద్దిరాజు సోదరులు

ఒద్దిరాజు సోదరులు గా ప్రసిద్ధులైన ఒద్దిరాజు సీతారామచంద్రరావు, ఒద్దిరాజు రాఘవ రంగారావు గార్లు సంస్కృతాంధ్ర పండితులు, ప్రచురణ కర్తలు. వీరి తల్లిదండ్రులు వెంకట రామారావు, రంగనాయకమ్మలు. వీరు వరంగల్లు జిల్లా మానుకోట తాలూకా, ఇనుగుర్తి గ్రామ వాస్తవ్యులు. ఈ గ్రామం నుండే వీరు తెనుగు అనే పత్రికను నడిపారు. ఈ పత్రిక 1922 ఆగస్టులో 500 ప్రతులతో ఆరంభమై ఆరు సంవత్సరాలు తెలంగాణ ప్రజా చైతన్యానికి దోహదం చేసింది. వీరు 1918లో విజ్ఞానప్రచారిణీ గ్రంథమాలను స్థాపించి విజ్ఞానదాయకమైన పుస్తకాలను ప్రచురించి తెలంగాణాలో విజ్ఞానవ్యాప్తికి తోడ్పడ్డారు. వీరు నిజాం కాలంలో తెలంగాణా ప్రాంతంలో సాంస్కృతిక పునరుజ్జీవనానికి దోహదం చేశారు. వీరు ఇంగ్లీషు, ఉర్దూ, పారసీక, సంస్కృత భాషలు నేర్చారు. సంగీత సాహిత్యాలలో నైపుణ్యం సాధించారు. చరిత్ర, విజ్ఞానశాస్త్రం, వైద్యం మొదలైన విషయాలను క్షుణ్ణంగా తెలుసుకున్నారు. వాటికి సంబంధించిన ఎన్నో వ్యాసాలను వ్రాశారు. తెనుగు పత్రిక మొత్తము 12 పేజీలను వీరు తమ రచనలతోనే నింపేవారు  నాంది : తెలంగాణా వైతాళికులలో ఒక ఉత్తమ స్థానాన్ని పొందిన ఒద్దిరాజు సోదరులు ప్రతి తరము గుర్తుంచుకోవలసిన వ్యక్తుల కోవకు చెందినవారు
గ్వాలియర్

గ్వాలియర్ మధ్యప్రదేశ్‌లో ఒక ప్రధాన నగరం. గ్వాలియర్ జిల్లా ముఖ్యపట్టణం. ఇది ఢిల్లీకి దక్షిణంగా 343 కి.మీ. దూరంలో ఉంది. ఇది ఆగ్రా నుండి 120 కి.మీ., రాష్ట్ర రాజధాని భోపాల్ నుండి 414 కి.మీ. దూరంలో ఉంది. ఢిల్లీ నగరంపై వలస వచ్చేవారి వత్తిడిని తగ్గించేందుకు ఉద్దేశించిన కౌంటర్-మాగ్నెట్ నగరాల్లో ఇది ఒకటి. గ్వాలియర్ భారతదేశంలోని గిర్డ్ ప్రాంతంలో ఒక వ్యూహాత్మక స్థానంలో ఉంది
నారాయణ

నారాయణ (సంస్కృతం: नारायण) అనగా హిందూ దైవమైన మహావిష్ణువు. నారాయణ పేరుతో ప్రసిద్ధిచెందిన కొందరు వ్యక్తులు: నారాయణ పేరున్న కొన్ని ప్రదేశాలు:
కృష్ణయ్య

కృష్ణయ్య (ఆంగ్లం: Krishnayya or Krishnaiah) అనగా హిందూ దైవం శ్రీకృష్ణ పరమాత్మ. కృష్ణయ్య పేరుతో ప్రసిద్ధులైన కొందరు వ్యక్తులు: కృష్ణయ్య పేరుతో నిర్మించబడిన తెలుగు సినిమాలు:
బాబ్ హోప్

బాబ్ హోప్ (ఆంగ్లం: Bob Hope) (మే 29, 1903 - జూలై 27, 2003), ప్రపంచ ప్రసిద్ధిచెందిన హాస్యజీవి. ఇతడు రేడియో, టీవీ, సినిమా, రంగస్థలం వంటి అన్ని రంగాల్లోనూ హాస్యం అందరికీ పంచి నిండుగా నూరేళ్ళు (శతాబ్దం) జీవించిన ధన్యజీవి. ఇతడు బ్రిటన్ లో జన్మించినా అమెరికాలో స్థిరపడ్డాడు. కొంతకాలం అమెరికా రక్షణ దళాలలో సేవలందించాడు.
రాంచీ

రాంచీ (హిందీ: राँची) భారతదేశంలో జార్ఖండ్ రాష్ట్ర రాజధాని. రాంచీ పట్టణం ప్రత్యేక రాష్ట్రం కోసం సాగిన జార్ఖండ్ ఉద్యమం యొక్క ప్రధాన కేంద్రం. రాంచిలో గల ముఖ్యమైన కళాశాలలు: రాంచీ ప్రజల అభిమాన క్రీడలలో క్రికెట్ ముఖ్యమైనది. భారత టి.20 కేప్టన్ ధోనీ ఈ నగరానికి చెందినవాడే. మూస:జార్ఖండ్ లోని జిల్లాలు
విజయలక్ష్మి

విజయలక్ష్మి హిందూ దేవతలైన అష్టలక్ష్ములు లో ఒకరు.
ఆదిత్య

హిందూ పురాణాలలో "అదితి", కశ్యపుని యొక్క 12 మంది పుత్రులను ద్వాదశాదిత్యులు అంటారు
ప్లాటిపస్

ప్లాటిపస్ (ఆంగ్లం: Platypus) ఒక రకమైన మోనోట్రిమేటా క్రమానికి చెందిన క్షీరదాలు. దీని శాస్త్రీయనామం ఆర్నితోరింకస్ అనాటినస్ (Ornithorhynchus anatinus). ఇవి ఆర్నితోరింకిడే (Ornithorhynchidae) కుటుంబంలో ఆర్నితోరింకస్ (Ornithorhynchus) ప్రజాతికి చెందినవి. ఇవి తూర్పు ఆస్ట్రేలియా ప్రాంతంలో నివసిస్తాయి. ఎఖిడ్నా మాదిరిగా ఇవి పిల్లల్ని కాకుండా గుడ్లు పెడతాయి. ఇవి బాతు వంటి ముక్కును కలిగియుండి విషపూరితమైన జంతువులు. మగ ప్లాటిపస్ కున్న వెనుక కాల ద్వారా విషాన్ని చిమ్మి మనుషులకు తీవ్రమైన నొప్పిని కలుగజేస్తాయి. దీనికున్న చాల విశిష్టమైన లక్షణాల మూలంగా జీవశాస్త్రంలో పరిశోధనాంశముగా ఆసక్తిని కలుగజేస్తాయి. ఇది న్యూ సౌత్ వేల్స్ దేశపు జంతు చిహ్నం. చాలా కాలం వీటిని తోలు కోసం చంపబడినా, ప్రస్తుతం రక్షించబడ్డాయి.
అటకామా ఎడారి

అటకామా ఎడారి (ఆంగ్లం: Atacama Desert), దక్షిణ అమెరికా ఖండంలో ఉంది. ఈ ఎడారిలో వర్షపాతం దాదాపు శూన్యం. దక్షిణ అమెరకా పశ్చిమాన, పసిఫిక్ మహాసముద్రం తీరంలో యాండీస్ పర్వతశ్రేణికి పశ్చిమాన ఉన్న సన్నని భూభాగంలో ఉన్న ఈ ఎడారి 1000 కి.మీ. (600మైళ్ళు) పొడవున విస్తరించి ఉంది. నాసా, నేషనల్ జియొగ్రాఫిక్, మరికొన్ని ప్రచురణల ప్రకారం అటకామా ఎడారి ప్రపంచంలో అత్యంత పొడి ఎడారి (driest desert) యాండీస్ పర్వతాలు, చిలీ తీర పర్వతాల కారణంగా ఏర్పడిన వర్షచ్ఛాయా ప్రాంతం, చల్లని భూభాగపు "హంబోల్ట్ కరెంట్ (Humboldt Current) కారణంగా ఈ ఎడారి ఏర్పడింది. ఈ ఎడారి వయసు 200 మిలియన్ సంవత్సరాలు. కాలిఫోర్నియాలో ప్రసిద్ధి చెందిన "మృత్యులోయ" (Death Valley) కంటే ఈ ఎడారి 50 రెట్లు ఎక్కువ పొడి అయినది. ఉత్తర చిలీలో విస్తరించి ఉన్నఈ ఎడారి వైశాల్యం 181,300 చదరపు కిలోమీటర్లు (70,000 mi²) ఇందులో ఆధిక భాగం ఉప్పు బేసిన్‌లు, ఇసుక, లావా రాళ్ళు.